On huvitav, mida üks N.-S. poolehoidjatest, Eino Leino, 1916. aastal omas lehes selle erakonna püüetest ja püüde uuemast käändest kirjutab: "Meie nüüdne kultuur on tõusikukultuur, meieaegne rahvas tõusikrahvas ja tema  ideaalid tõusikuideaalid, - sellepärast nimelt, et ta ei ole püsinud ustavana oma põlisele iseenesele; vaid eitades seda on ta rühkinud kaugele lääneeuroopalisele haridu­sele, käies selle mehaanilise, ainelise ilmavaate alal ja katsudes omandada selle kultuuri kõige viimasemaid, moodsamaid saavutusi." Ja edasi kinnitab seesama kir­janik : "Euroopa kultuur, niipalju kui tal tõsist väärtust, ei ole midagi võõrast meile (soomlastele), vaid on aate­liselt seesama, mida meie esivanemad oma vähenõudlik­kuses  meile on õpetanud, - on südame aated."